खालसा की जूनियर हॉकी टीम को स्पोर्ट्स एंड कल्चरल में दूसरा स्थान
बाबा कार जी स्टेडियम में कुश्ति और कबड्डी कप 9 को
लांग जंप में सैम्युल आैर किरण भट्टी विजेता
भास्कर संवाददाता | तिब्बड़ी कैंट
गुरदासपुरजोन के चार शिक्षा ब्लाक गुरदासपुर-1,2, दीनानगर, दोरांगला के खेल मुकाबले खालसा सीनियर सेकेंडरी स्कूल गुरदासपुर में करवाए गए। खेल मुकाबलों में लंबी कूद, दौड़, रस्सी कूदना, खो-खो, कबड्डी, जिम्नास्टिक खेलें करवाई गईं। इन खेलों में विजयी खिलाड़ियों को मोमेंटों देकर सम्मानित किया गया। लड़कों की लंबी छलांग में सैमुअल ब्लाक गुरदासपुर-1 ने पहला, हरीष दोरांगला ने दूसरा गुरप्रीत ने तीसरा स्थान हासिल किया। लड़कियों की लंबी छलांग मुकाबले में किरण भट्टी दीनानगर ने पहला, दौलती गुरदासपुर-2 ने दूसरा भारती गुरदासपुर-2 ने तीसरा स्थान प्राप्त किया। लड़कों के दौड़ मुकाबलों में अजय कुमार दीनानगर ने पहला, जगजीत सिंह गुरदासपुर-2 ने दूसरा निमरान ने तीसरा स्थान हासिल किया। लड़कियों की दौड़ में जुलफा दोरांगला ने पहला, महक गुरदासपुर-2 ने दूसरा, जैसमीन दोरांगला ने तीसरा स्थान हासिल किया। रस्सी कूदने में किरण भट्टी दीनानगर ने पहला, सोनी गुरदासपुर-1 ने दूसरा जसमीन दोरांगला तीसरे स्थान पर रही। खो-खो लड़के मुकाबले में गुरदासपुर-1 टीम पहले, गुरदासपुर-2 दूसरे स्थान पर रही। वहीं खो-खो लड़की के मुकाबलों में दोरांगला की टीम ने पहला, दीनानगर ने दूसरा स्थान प्राप्त किया। कबड्डी में लड़के टीम दोरांगला पहला गुरदासपुर-2 टीम ने दूसरा स्थान हासिल किया। जिमनास्टिक लड़के में गुरदासपुर-2 ने पहला स्थान हासिल किया जिमनास्टिक लड़कियों में तमन्ना ने गुरदासपुर-1 पहला स्थान प्राप्त किया। इस मौके पर डीईआे एलिमेंटरी जगवीर सिंह, डिप्टी डीईआे बलबीर सिंह, ब्लाक शिक्षा अधिकारी मनजीत सिंह, शिक्षा ब्लाक गुरदासपुर-1 बीपीईओ महिंदरपाल, ब्लाक दीनानगर के बीपीईओ देवी दयाल भंडारी, दोरांगला ब्लाक के बीपीईओ यशपाल गुरदासपुर-2 ब्लाक बीपीईओ मनजीत सिंह मौजूद रहे।
हॉकी मुकाबले में बढिय़ा प्रदर्शन करने वाले खिलाडिय़ों के साथ प्रबंधक।
awa_Deva bho_Deva awa_Deva bho_Deva hin_Deva hin_Deva